గడువు మరో నాలుగేళ్లు పెంపులోక్సభలో బిల్లు పెట్టిన జావడేకర్న్యూఢిల్లీ, ఏప్రిల్ 10: ప్రాథమిక పాఠశాలల ఉపాధ్యాయులు కనీస విద్యార్హతలను సాధించే గడువును కేంద్ర ప్రభుత్వం మరో నాలుగేళ్లు పెంచనుంది. ఈ మేరకు విద్యా హక్కు చట్ట సవరణ బిల్లును సోమవారం లోక్సభలో ప్రవేశపెట్టింది. విద్యా హక్కు చట్టం 2010 ఏప్రిల్ 1న అమల్లోకి వచ్చిన విషయం తెలిసిందే. ఐదేళ్లలోపు అంటే, 2015 మార్చి 31లోపు ప్రాథమిక పాఠశాల ఉపాధ్యాయులు కనీస విద్యార్హతలను సాధించాలని అందులో స్పష్టం చేసింది. అయితే, ఉపాధ్యాయ శిక్షణ లేకుండానే ఉపాధ్యాయులుగా కొనసాగుతున్న వారికి రాష్ట్ర ప్రభుత్వాలు శిక్షణ ఇవ్వలేదు. అన్ట్రైన్డ్ టీచర్లకు శిక్షణ ఇచ్చే గడువును పెంచాలని కేంద్రాన్ని కోరాయి. దాంతో 2019 వరకూ సమయం ఇస్తూ మానవ వనరుల మంత్రి ప్రకాశ్ జావడేకర్ సవరణ బిల్లును ప్రవేశ పెట్టారు.
gaduvu maro naalugellu pempuloksabhalo billu pettina javadekarnyudilly, epril 10: praathamika paatasaalala upaadhyaayulu kaneesa vidyaarhatalanu saadhinche gaduvunu kendra prabhutvam maro naalugellu penchanundi. ee meraku vidya hakku chatta savarana billunu somavaram loksabhalo pravesapettindi. vidya hakku chattam 2010 epril 1na amalloki vachina vishayam telisinde. aidellalopu ante, 2015 marchi 31lopu praathamika paatasaala upaadhyaayulu kaneesa vidyaarhatalanu saadhinchaalani andulo spashtam chesindi. ayithe, upadhyaya sikshana lekundane upaadhyaayulugaa konasaagutunna vaariki rashtra prabhutvaalu sikshana ivvaledu. untrined teacherlaku sikshana iche gaduvunu penchaalani kendraanni korai. daamto 2019 varakuu samayam istuu manava vanarula mantri prakash javadekar savarana billunu pravesha pettaaru.